**HUNGARIAN GYMNASTICS FEDERATION**

**MAGYAR TORNA SZÖVETSÉG**

H – 1146 Budapest, Istvánmezei út 1-3.

**Tel.: (36-1) 460-6905 Fax: (36-1) 460-6907**

**Web**: www.tornasport.hu **E-mail:** torna@tornasport.hu

**Akrobatikus Torna Szakág**

**2025. ÉVI VERSENYSZABÁLYZATA és KIÍRÁSA (tervezet)**

****

**A hazai versenyszabályzat a FIG Pontozási és Technikai Szabályzat, a FIG Korcsoportos Versenyszabályzat, MATSZ Szabályzatok, és a hatályos Sporttörvény figyelembe vételével készült.**

**Érvényes: 2025.január 1-től**

Tartalom

[1. A versenyek célja 3](#_Toc181604998)

[2. 2025. évi versenyek 3](#_Toc181604999)

[3. Résztvevők 6](#_Toc181605000)

[4. Edzői és egyesületi kötelezettségek 6](#_Toc181605001)

[4.1. Nevezés leadása 6](#_Toc181605002)

[4.2. Nevezés költsége és fizetése 7](#_Toc181605003)

[4.3. Gyakorlatrajzok 7](#_Toc181605004)

[4.4. Gyakorlatzenék 8](#_Toc181605005)

[4.5. Bíráskodás 9](#_Toc181605006)

[4.5.1. Művészi és Technikai kivitel bírók kötelezettségei a verseny alatt 9](#_Toc181605007)

[4.5.2. Vezetőbíró kötelezettségei a verseny alatt 10](#_Toc181605008)

[5. Helyezések 10](#_Toc181605009)

[6. Díjazás és egyéb költségek 11](#_Toc181605010)

[7. Személyiségi jogok 11](#_Toc181605011)

[8. Külföldi versenyen történő indulás 11](#_Toc181605012)

[9. Korosztályok, korcsoportok, kategóriák 12](#_Toc181605013)

[10. Egységek összeállítására, korcsoportválasztásra vonatkozó szabályok 12](#_Toc181605014)

[11. A korcsoportok specifikus hazai szabályai 13](#_Toc181605015)

[12. Magyar Bajnoksággal kapcsolatos rendelkezések 13](#_Toc181605016)

# A versenyek célja

A hazai versenyrendszer célja az akrobatikus torna népszerűsítése, valamint versenyzési lehetőség biztosítása a sportolóknak a tudásuk összeméréséhez, kvalifikációhoz, és a minősítési szintek eléréséhez.

A magyarországi versenyrendszerben megkülönböztetünk Nemzetközi és hazai korcsoportokat, amelyek mindkét esetben pontszerző korcsoportok. A pontszerző versenyszezon végén megrendezésre kerülő Akrobatikus Torna Magyar Bajnokságra mindkét korcsoportokból lehet kvalifikációt szerezni.

# 2025. évi versenyek

|  |
| --- |
| **Hazai Pontszerző versenyek** |
| **Dátum** | **Verseny neve** | **Rendező Egyesület** | **Helyszín** |
| 2025.március | Balance kupa | Balance ATC | Budapest |
| 2025.május. | Fradi kupa | FCX | Budapest |
| 2025. május.24. | Grasi kupa | Grassalkovich SE | Gödöllő |
| 2025. június | Magyar Bajnokság | MATSZ | Budapest, TCS |

|  |
| --- |
| **Hazai Nemzetközi versenyek** |
| **Dátum** | **Verseny neve** | **Rendező Egyesület** | **Helyszín** |
| 2025. ősz | BIAC  | MATSZ | Budapest |

A hazai versenyek szervezői jogosultak a verseny időpontja előtt nem kevesebb, mint egy hónappal módosítani a verseny időpontját. Ha már kevesebb, mint egy hónap van hátra, a verseny szervezését már csak lemondani lehet.

**Nemzetközi versenyek**

A rendelkezésre álló adatok alapján folyamatosan frissülhet a versenyek listája

|  |
| --- |
| **2025** |
| **February 2025** |
| 07.02. - 09.02.2025 | Bristol | GBR | King Edmund Acro Cup (BIAC 25) | [Invitation](https://www.sportsacrobatics.info/sadoc/2025keac-invite.docx) (.docx file) |
| 21.02. - 23.02.2025 | Graz | AUT | 5th International Grazer Acro Cup | [Invitation](https://www.sportsacrobatics.info/sadoc/2025Grazer-Invitation.pdf)[Competition website](https://lzatg4.wixsite.com/grazeracrocup). |
| 21.02. - 23.02.2025 | Spelthorne | GBR | Spethorne Acro Cup 2025 |   |
| 21.02. - 23.02.2025New dates | Riesa | GER | 18th Sachsenpokal | [Announcement](https://www.sportsacrobatics.info/sadoc/2025Sachsenpokal-Announcement.pdf) |
| 26.02. - 02.03.2025New Dates | Maia | POR | 19th Maia International Acro Cup | [MIAC official website](https://www.maiaacrocup.com/) |
| **March 2025** |
| 06.03. - 08.03.2025 | Puurs | BEL | FIG World CupFlanders International Acro Cup | [FIAC official website](https://ambitious-pro-gymnastics.be/fiac/)[FIG Event page](http://www.gymnastics.sport/site/events/detail.php?id=17832) |
| **April 2025** |
| 03.04. - 06.04.2025 | Las Vegas | USA | 8th Vegas Acro Cup | [competition website](https://www.vegasacrocup.com/) |
| 10.04. - 13.04.2025 | Luxembourg | LUX | 13th European Age Group Competitions | [European Gymnastics](https://www.europeangymnastics.com/) |
| 16.04. - 20.04.2025 | Luxembourg | LUX | 32nd European Championships | [European Gymnastics](https://www.europeangymnastics.com/) |
| **May 2025** |
| 08.05. - 11.05.2025 | Kelowna | CAN | The Grizzly Classic | [The competition website](https://www.grizzlyclassic.ca/) |
| 29.05. - 01.06.2025 | Geneva | SUI | 20th Anniversary Geneva International Acro Cup |   |
| 30.05. - 01.06.2025 | Burgas | BUL | FIG World Cup5th Burgas International Acro Cup | [Competition website](http://www.acrocupburgas.com/)[FIG Event page](http://www.gymnastics.sport/site/events/detail.php?id=17903) |
| **June 2025** |
| 13.06. - 15.06.2025 | Baku | AZE | FIG World CupAGF Trophy | [FIG Event page](http://www.gymnastics.sport/site/events/detail.php?id=17902) |
| 19.06. - 21.06.2025 | Aalen | GER | FIG World Cup2025 Limes Cup | [Organizers' website](https://limes-acro.com/)[FIG Event page](http://www.gymnastics.sport/site/events/detail.php?id=17909) |
| 27.05. - 29.06.2025 | Rzeszów | POL | FIG World CupRzeszów International Acro Tournament | [Organiser's website](https://akrobatykarzeszow.pl/)[FIG Event page](http://www.gymnastics.sport/site/events/detail.php?id=17910) |
| 27.06. - 29.06.2025 | Colchester | GBR | 6th Tigers Acro Cup | [Organiser's website](https://www.tigersacrocup.co.uk/) |

# Résztvevők

A hazai versenyrendszerben csak azok az egyesületek vehetnek részt (nevezhetnek a versenyekre), amelyek tagjai a Magyar Torna Szövetségnek (MATSZ) és a MATSZ felé nincs két hónapnál régebbi tartozásuk.

A pontszerző korcsoportokban csak azok a sportolók vehetnek részt, akik rendelkeznek a MATSZ által kibocsátott érvényes versenyengedéllyel (vagy az erről kiállított igazolással) és a sporttörvény által előírt, érvényes sportorvosi igazolással, és azokat a verseny kezdete előtt bemutatták (akár digitális formában is). Utóbbi nem lehet régebbi 18 éves kor alatt 6 hónapnál, 18 éves kor fölött 12 hónapnál. Ha a versenyző egyesülete nem hozza magával és nem mutatja be a verseny kezdete előtt a sportorvosi igazolást, illetve az érvényes versenyengedély kártyát/igazolást, akkor az adott egység nem indulhat.

Az edzőknek versenyzőik igazolásait, valamint a versenyengedélyeket átláthatóan kell ellenőrzésre átadniuk.

# Edzői és egyesületi kötelezettségek

A versenyen való részvétel az alábbi kötelezettségek teljesítése mellett lehetséges.

## Nevezés leadása

A versenyen azok az egyesületek indulhatnak, akik a nevezést a megadott határidőig teljesítették.

A nevezést online formában a verseny időpontja előtt 14 nappal el kell küldeni. Az egységben a nevek sorrendje: alsó, középső, felső. Formátuma (szóközt is betartva!):

Vezetéknév Keresztnév - Vezetéknév Keresztnév

pl: Gipsz Jakab - Példa Elemér

A pontszerző versenyekre történő nevezés a szakági honlapon érhető el. https://verseny.akrobatikustornasport.hu

Az ideiglenes indulási sorrend a verseny hetén hétfőn kerül kiküldésre.

Kiegészítő nevezést csak a határidőre nevezést leadó egyesület tehet. (Ebben lehetősége van az esetleg kihagyott egység nevezésére.) Amelyik klub a nevezési határidőre nem adott le semmilyen nevezést, az a verseny rendezőjétől kapott írásos engedéllyel pótnevezést adhat le. Ebben az esetben a sportolók a versenyen indulhatnak, díjazásban részesülhetnek, a minősítési pontszámításba viszont eredményük nem kerül bele, illetve az egyesület sem kap pontot utánuk. (A Magyar Bajnokság kvalifikációjába beszámítható pontszám és a versenyek száma tekintetében is egyaránt.)

A késői nevezések (kiegészítő és pótnevezés) határideje az ideiglenes indulási sorrend kiküldésétől számított 24 óra. Ezt követően csak sérülés, betegség miatti visszalépés lehetséges. Késői nevezés melletti indulás esetén kétszeres nevezési díjat kell fizetni az későn nevezett egység(ek) után.

A Magyar Bajnokságra az egységek az éves eredményeik alapján szerzik meg a kvalifikációt (Lásd Kvalifikációs Szabályzat!) A kvalifikált egységeknek az online felületen NEM KELL jelentkezni a versenyre. Az indulási jogot megszerzett egységekről a szakági vezetőség tájékoztatja az egyesületeket. A versenyzők indítását az egyesület visszaigazolja. A Magyar Bajnokságra, minden hazai pontszerző versenyre vonatkozó kötelezettség fennáll (zenék, rajzok elektronikus leadása, amennyiben módosulás van az indulási jogról való tájékoztatást követően; bíráskodás, nevezési díj fizetése), ez alól kivételt képez a nevezés leadása.

## Nevezés költsége és fizetése

Az egyesületek az indulási jogért nevezési díjat fizetnek.

A Magyar Bajnokság esetében a végleges indulási sorrend alapján a MATSZ utólag küld számlát az egyesületeknek. A BTSZ által rendezett versenyeken a leadott nevezések alapján állítják ki utólag a számlát.

Az egyesületi versenyek nevezési díjainak befizetése a helyszínen történik, készpénzben, legkésőbb a verseny kezdete előtt fél órával, ha ezt a rendező egyesület a versenykiírásban másképp nem kéri. Ha a nevezési díj befizetése nem történik meg időben, a verseny szervezője jogosult megvonni a versenyzési lehetőséget az egyesülettől.

Ha egy egység nevezését minimum 7 nappal a verseny előtt lemondják (írásban), akkor a nevezési díj megfizetése alól mentesül. A visszamondást a rendező egyesület, valamint a bírói bizottság részére is el kell küldeni. A versenyen bemutatott orvosi igazolás esetében az egyesület határidőtől függetlenül mentesül a fizetés alól.

**A klubok által rendezett versenyeken a nevezési díj 5.000 Ft/fő/egység minden korcsoportban.**

A BTSZ/MATSZ által rendezett versenyeken a nevezési díjakat az alábbi táblázat tartalmazza. (A változás jogát a MATSZ kérésére fenntartjuk)

|  |  |
| --- | --- |
| Korcsoport | Nevezési díj |
| Gyermek | 1350 Ft/egység |
| Serdülő | 1350 Ft/egység |
| Youth | 1350 Ft/egység |
| Ifjúsági, Ifi-Felnőtt | 1950 Ft/egység |
| AGG 11-16 | 2475 Ft/egység |
| AGG 12-18, 13-19 | 4275 Ft/egység |
| Felnőtt | 4850 Ft/egység |

## Gyakorlatrajzok

A gyakorlatrajzokat minden versenyre a Bírói bizottság viszi.

* A gyakorlatrajzokat a nevezési felületre ([https://verseny.akrobatikustornasport.hu/](https://verseny.akrobatikustornasport.hu/?fbclid=IwAR0GKGwOaVLyqYfLlhiIl5GWsY0doBSjKsuKjtdBh3B3BgD9j3fM8oboIs0" \t "_blank)) kell feltölteni, az alábbi elnevezéssel:

Egyesület neve\_Korcsoport\_Kategória\_Versenyzők neve\_Gyakorlat Feltöltés dátuma

Pl: PeldaSE\_Youth\_N2\_PeldaSara-PeldaJulcsi\_K\_0305

* A gyakorlatrajzok elnevezésében ékezetek és speciális karakterek (\*<>#&@) nem szerepelhetnek
* A rajzoknak a tavaszi és őszi versenyévad első versenye előtt 10 nappal be kell érkezniük elektronikus formában a nevezési felületre. Ha ez nem történik meg, akkor egységenként és gyakorlatonként 3000 Ft pénzbüntetés sújtja az egyesületet. Ezt a bírságot a MATSZ számlájára kell befizetni.
* A rajzokat a Bírói Bizottság a verseny előtt ellenőrzi, ha szükséges javításra visszaküldi az edzőnek. Az edző köteles a rajzot javítva visszaküldeni a Bírói Bizottság által megadott e-mail címre és határidőre, mely határidő nem lehet kevesebb, mint 2 nap. Ha ez nem történik meg, akkor egységenként és gyakorlatonként 3000 Ft pénzbüntetés sújtja az egyesületet. Ezt a bírságot a MATSZ számlájára kell befizetni.
* A rajzokat kizárólag elektronikusan lehet elkészíteni, a kézzel rajzolt gyakorlatrajz nem megfelelő, így visszaküldésre kerül, ezáltal kései rajzleadásért (amennyiben fennáll) 3000 Ft pénzbüntetés sújtja az egyesületet. Ezt a bírságot a MATSZ számlájára kell befizetni.
* Új egység esetén, a versenyszezon soron következő versenyére is fel kell tölteni a nevezési rendszerbe a rajzokat a megadott határidők betartásával. A leadás után már csak gyakorlatonként 1 társas és 1 egyéni elem módosítható. Ennél nagyobb mértékű módosítás kései rajzleadásnak minősül, és 3000 Ft pénzbüntetés sújtja az egyesületet. Ezt a bírságot a MATSZ számlájára kell befizetni.
* Gyakorlatrajz módosítás esetén, az új rajzokat a Bírói Bizottságnak el kell küldeni és a nevezési felületre is fel kell tölteni (módosítva az elnevezést a gyakorlat ismételt feltöltésének dátumával!).

## Gyakorlatzenék

Minden gyakorlatot zenére kell végrehajtani. A zenéket az egység szezononkénti első versenye előtt 7 nappal kell a megfelelő formátumban (mp3) és elnevezéssel feltölteni a szakági honlapra [https://verseny.akrobatikustornasport.hu/](https://verseny.akrobatikustornasport.hu/?fbclid=IwAR0GKGwOaVLyqYfLlhiIl5GWsY0doBSjKsuKjtdBh3B3BgD9j3fM8oboIs0) (Ezt követően már csak módosítás esetén, amiről a Bírói Bizottságot is értesíteni kell írásban.) A zenék a feltöltés után elérhetővé válnak, azonban letöltésükről naplóbejegyzés keletkezik.

* Ha a fenti feltételek nem teljesülnek, 0,3 pont kerül levonásra gyakorlatonként a hiányzó zenék után. A levonást a vezető bíró alkalmazza.

A fájlok elnevezésében a nevek sorrendje (alsó, középső, fölső) és írása meg kell, hogy egyezzen a nevezésben leadottal. Pontos formátuma a következő:

Egyesület neve\_Korcsoport\_Kategória\_Versenyzők neve\_Gyakorlat Feltöltés dátuma

Pl: PeldaSE\_Youth\_N2\_PeldaSara-PeldaJulcsi\_K\_0305

A zenék elnevezésében ékezetek és speciális karakterek (\*<>#&@) nem szerepelhetnek

A versenyen a zenék megfelelő lejátszásáért a versenyt rendező egyesület a felelős. A zenék a vonatkozó szabályok szerinti feltöltések után a szakág honlapjáról letölthetőek.

A versenyrendezés biztonsága érdekében az edzőknek el kell hozni a versenyre benevezett egységeik zenéit digitális adathordozón is (mobiltelefon nem megfelelő).

## Bíráskodás

Minden egyesület **KÖTELES** a versenyre egy-egy pontozóbírót hozni. Amennyiben az egyesület indul a versenyen, de bírót nem biztosít, versenyenként **20.000 Ft**-ot kell fizetnie bírságként. (Próbapontozó jelenléte már mentesít ez alól). Ezt a bírságot a MATSZ számlájára kell befizetni.

A bíróknak távolmaradásukat legkésőbb 8 nappal a verseny előtt, írásban kell jelezniük a Bírói Bizottság felé. Ezt követően a Bírói Bizottság összeállítja a végleges bírói beosztást és kiküldi a verseny előtt 7 nappal. Minden bíró csak a saját egyesülete nevében pontozhat a hazai versenyeken. Független bírók függetlenként pontoznak.

A bírói bizottság évente egy alkalommal bírói képzést és vizsgát szervez a versenyszezon kezdete előtt, amennyiben legalább 3 jelentkező van. Pótvizsgára van lehetőségét a Bírói Bizottsággal egyeztetve. Indokolt esetben kérvényezhető képzés nélküli vizsgalehetőség is. A Bírói Bizottság évente két alkalommal bírói továbbképzést tart. Minden hazai vizsgával rendelkező bírónak legalább egy továbbképzésen kötelessége részt venni évente, amennyiben ezt nem teszi, akkor az a bírói vizsga elvesztésével jár.

A díjak a MATSZ számlájára utalandók.

* Bírói képzés/továbbképzés **díjtalan**
* Bírói vizsga díja 2500 Ft.
* Bírói pótvizsga díja: 3500 Ft.

A bírók munkájukat a FIG Pontozási Szabályzat alapján végzik.

A Bírói Bizottság törekszik két teljes, 4-4 fős bírói panel kiállítására, mely esetben a vonatkozó szabályok szerint a legmagasabb és legalacsonyabb pontszám kiesésével a két bennmaradó átlaga adja ki a végpontszámot. Amennyiben a létszám alapján ez nem megoldható, úgy a 4. technikai kivitel pontot a Nehézségi bíró, a 4. művészi kivitel pontot a Vezető bíró adja.

##  Művészi és Technikai kivitel bírók kötelezettségei a verseny alatt

* A Művészi-kivitel bíróinak a gyakorlat elbírálásakor a művészi előadás pontértékét kell meghatározni, szigorúan a Pontozási Szabályzat szerint. A Pontozó lapot a verseny végén le kell adnia a Vezetőbírónak, vagy a Döntő zsűrinek.
* A Technikai-kivitel bíróinak a gyakorlat elbírálásakor a gyakorlatokat bírói gyorsírással fel kell jegyeznie a technikai hibák levonását szigorúan a Pontozási Szabályzat pontjai szerint kell megállapítaniuk. Ezt a verseny végén le kell adnia a Vezetőbírónak, vagy a Döntő zsűrinek.
* Követnie kell a Döntő zsűri és a Vezetőbíró (CJP) minden utasítását, különben figyelmeztetést vagy szankciót kap.
* A gyakorlatok elbírálása más személlyel folytatott beszélgetés nélkül történik.
* Ha pontszám elektronikus bevitelénél a bíró hibázik, azt felállással azonnal jeleznie kell a CJP felé, aki azonnal intézkedik.
* A verseny során mindenkor etikusan kell eljárnia a FIG Etikai és Fegyelmi Szabályzatának betartásával.

##  Vezetőbíró kötelezettségei a verseny alatt

* Minden CJP vezeti, és ellenőrzi a panelban történő bírói tevékenységet az egész verseny folyamán. A Vezetőbírónak képesnek kell lennie mind az 5 versenyszámban a panel vezetésére.
* Ő ad jelet a versenyzőknek, hogy beléphetnek a talajra, és elkezdhetik a gyakorlatot.
* Pontozza az előadott gyakorlatokat. Mérje a gyakorlat idejét, és jegyezze fel az esetleges kilépéseket (ehhez segítséget kaphat az alkalmazott időmérőbírótól és vonalbírótól).
* Alkalmazzon levonást a végpontszámból.
* Fogadja a bírók által adott pontszámokat, ellenőrizze az eltéréseket.
* A technikai vagy művészi bírók által adott pontokat követően a bennmaradó és az

átlagpontszámot adó pontok közötti elfogadható különbség nem lehet nagyobb 0,5-nél. A SJ vagy CJP beavatkozhat, ha egy bíró jelentős hibája befolyásolja a tisztességes

értékelést. (eltérően a nemzetközi szabálytól)

* Eljárjon minden olyan esetben, amikor egy bíró felállással jelzi, hogy hiba történt a

pontszámok bejegyzésével, ill. kiszámításával kapcsolatban. Az eredmény másféle

módosítására nincs lehetőség, csak akkor, ha a versenybírót a felettese (CJP), vagy a

Döntő zsűri elnöke kéri a pontok átgondolására, mert egy lehetetlen pont született. A

változtatás nem kötelező, a bíró visszautasíthatja ezt, azonban ez figyelmeztetést, vagy

büntetést vonhat maga után. Az esetet a verseny elemzése során vizsgálják.

* A verseny során mindenkor etikusan kell eljárnia a FIG Etikai és Fegyelmi Szabályzatának

betartásával.

A versenyrendezés költségének részeként a bírókat pénzügyi juttatás illeti meg, melynek nettó értékét az alábbi táblázat szemlélteti. A bírói díjak kifizetése számla ellenében történhet.

|  |  |
| --- | --- |
| **Szerep** | **Nettó napidíj** |
| Vezetőbíró | 12 000 Ft |
| Nehézségi bíró | 12 000 Ft |
| Panelbíró I. kategória | 8 000 Ft |
| Jegyzőkönyvvezető | 8 000 Ft |

A szakági költségvetésből a verseny rendezője támogatást kérhet, a kifizetett bírói díjak maximum 50%-át kitevő értékben, melyet a szakági költségvetés biztosít, utólagosan, számla ellenében.

# Helyezések

Az egységek gyakorlatainak pontszám-összege dönti el korcsoportonként és versenyszámonként a sorrendet. Pontazonosság esetén, a magasabb technikai pontszám dönti el a helyezések sorrendjét. Azonos technikai pontszám esetén holtverseny kerül kihirdetésre.

Óvni csak saját egységnél az alábbi pontokkal, illetve levonásokkal kapcsolatban lehet (eltérően a nemzetközi szabálytól).

* Időhiba
* Nehézségi érték
* Speciális követelmény teljesülése

Óvás benyújtására a verseny utolsó gyakorlat után 20 percig van lehetőség. Óvni papír alapon lehet, a rendelkezésre álló szabványdokumentumon, díjfizetés ellenében (5.000 Ft). Ha az óvást elfogadják, az óvási díj visszajár.

Az óvás díja a versenyrendezőt illeti, amennyiben az óvás az elbírálást követően nem kerül elfogadásra, aki erről számlát köteles kiállítani. Az óvásról a vezető és a nehézségi bíró(k) közösen döntenek.

Videó bíró a versenyen nem biztosított, így óvás esetén, ha szükséges, az óvó félnek kell olyan videó bizonyítékkal szolgálnia, ami megközelítőleg a bírók szemszögéből mutatja a kérdéses elemet.

# Díjazás és egyéb költségek

Valamennyi korcsoportban és versenyszámban a résztvevők oklevelet kapnak, az 1-3. helyezettek érem díjazásban részesülnek.

A korcsoport versenykövetelményeinek nem teljesítése esetén az egység helyezése illetve pontszáma semmilyen rangsorba illetve minősítésbe nem számít bele, ugyanakkor a sportolók az eredményhirdetést követően, a fair play szellemében a helyezésüknek megfelelő díjazásban részesülnek.

A vagyoni értékű jogok értékesítésének felelőse a verseny rendezője. Ezért a teremben elhelyezendő reklámhordozók ügyében a rendezővel kell felvenni a kapcsolatot

A részvétellel kapcsolatos költségek a résztvevő egyesületeket terhelik.

# Személyiségi jogok

A MATSZ Akrobatikus Torna szakágának rendezvényein résztvevők elfogadják, hogy a rendezvényeken a szakág számára (honlap, papír és digitális kiadványok) kép – és hangfelvétel készülhet, amelyen feltűnhetnek, de ezzel kapcsolatban semmilyen követeléssel nem léphetnek fel sem a MATSZ, sem az Akrobatikus Torna szakág felé.

# Külföldi versenyen történő indulás

Külföldi versenyek tekintetében megkülönböztetünk kiemelt, és nem kiemelt versenyeket, melyekre eltérő szabályok vonatkoznak. A kiemelt versenyek körét az adott évben a vezetőség jelöli ki.

Minden külföldi verseny esetén az utazásról az egyesületnek bejelentési kötelezettsége van a MATSZ, a vezetőség, a bírói bizottság felé. A verseny után legkésőbb két héttel beszámolót ír az edző (és a bíró, ha volt) a szakmai tapasztalatairól, melyet a verseny jegyzőkönyvével együtt az Edzői és Bírói Bizottságnak, a vezetőség tagjainak és az egyesületi vezetőknek kell elektronikusan elküldeni.

Ezen szabályok betartása mellett nem kiemelt versenyre bármelyik egység utazhat.

Kiemelt versenyeken csak olyan egységek indulhatnak automatikusan, akik hazai versenyen az adott kategóriában és felállásban már versenyeztek.

Egyéb esetben a szakági vezetőségnek kell jelenteni a szándékot véleményezésre.

2025. év kiemelt versenyei: Európa-bajnokság, Világkupák, valamint a felnőtt korosztály részére rendezett világkupákkal egy időben és azonos versenyen rendezett nemzetközi korosztályos versenyek.

A külföldi versenyen való indulás, amennyiben a kategória egyezik azzal, amiben az egység itthon versenyzik, beszámít a hazai minősítésbe, még akkor is, ha a külföldi versenyen a részszabályok eltérőek.

A visszaversenyeztetés szabályai külföldi versenyekre nem vonatkoznak.

# Korosztályok, korcsoportok, kategóriák

A magyarországi versenyrendszerben megkülönböztetünk Hazai és Nemzetközi korcsoportokat. Ennek megfelelően a korcsoportokat és korhatárokat a következő táblázat tartalmazza:

**Pontszerző korcsoportok**

|  |  |
| --- | --- |
| **Nemzetközi Korcsoportok** | **Korhatár** |
| HOPE (8-15) | 2010-2017 |
| PRE YOUTH (11-16) | 2009-2014 |
| YOUTH (12-18) | 2007-2013 |
| JUNIOR (13-19) | 2006-2012 |
| Felnőtt (15+) | -2010 |

|  |  |
| --- | --- |
| **Hazai Korcsoport** | **Korhatár** |
| Gyermek (7-13) | 2012-2018 |
| Serdülő (8-14) | 2011-2017 |
| Ifjúsági (9-17) | 2008-2016 |
| NYÍLT (11+) | -2014 |

Minden korcsoportban 5 kategória kerül megrendezésre:

**Női páros (N2 Férfi páros (F2) Vegyes páros (V2) Női hármas (N3) Férfi négyes (F4)**

A Hazai és nemzetközi korcsoportok gyakorlat összeállítására vonatkozó szabályokat az 1. melléklet, az elemek kiválasztására vonatkozó szabályokat pedig a 2. melléklet tartalmazza.

# Egységek összeállítására, korcsoportválasztásra vonatkozó szabályok

* Egy adott összeállítású egység a korcsoportok között csak felfelé léphet, visszafelé nem.
* Egységváltozásnak számít párosoknál egy, hármasoknál két tag cseréje.
* Egy adott egység gyermekkorcsoportban maximum két naptári évben indulhat.
* Hármasból, illetve négyesből két tag kiválásával alkotott páros indítása nem megengedett ugyanazon verseny keretében.
* Adott sportoló saját maga ellen nem nevezhető.
* Egy felső két különböző korcsoportban nem indulhat fölsőként egy adott versenyen belül (az OB-n sem, hiába kvalifikált két különböző korcsoportban)
* Egy felső indulhat alsóként egy adott versenyen belül, de maximum 2 korcsoporttal lejjebb/feljebb.

# A korcsoportok specifikus hazai szabályai

A hazai korcsoportoknál a gyakorlatok összeállításában és elbírálásában vannak a nemzetközi előírásoktól eltérő rendelkezések (pl. elemszámok, magasságkülönbségért járó levonás, stb.). Nemzetközi korcsoportok esetén is vannak kivételek. Ezekről jelen szabályzat 1. melléklete rendelkezik.

Magasságmérés a nemzetközi szabályoktól eltérően minden korcsoportban csak kérdéses esetben történik. Az edzőnek kötelessége a gyakorlat rajzon kitölteni a magasságkülönbségre vonatkozó részt az alábbiak szerint: „**NINCS”, „VAN”** (ha van, akkor mennyi?), vagy „**MAGASSÁG MÉRÉST KÉREK”** (ezt csak akkor van lehetősége az edzőnek feltüntetni a rajzon, ha nem tudja egyértelműen meghatározni a levonás mértékét és ehhez a szakág/bírók segítségét kéri).Az edzőnek lehetősége van a helyszínen, a szakág által biztosított eszközzel elvégezni a mérést, de legkésőbb 1 órával a verseny előtt szerepeltetni kell a rajzon az eredményt.

Az engedélyezettnél nagyobb magasságkülönbséget az edző felelőssége feltüntetni a gyakorlatrajzon, FIG korcsoportokban a FIG Pontozási és Korosztályos szabályzatnak megfelelő levonásokat alkalmazva, míg haza korcsoportokban a FIG 11-16 korosztály levonásait kell figyelembe venni.

Amennyiben az edző elmulasztotta feltüntetni a levonást a rajzon, a levonás alkalmazásán felül 0.5 büntetés is jár gyakorlatonként.

# Magyar Bajnoksággal kapcsolatos rendelkezések

A magyar bajnokságon való indulás jogát az „Akrobatikus Torna Szakág Magyar Bajnokság KVALIFIKÁCIÓS RENDSZERE 2025.” szabályzatban foglaltak alapján lehet megszerezni.

**Jóváhagyva: Akrobatikus Torna Szakági Vezetősége által**